**Nr. 431/STBZ/23.05.2022**

**Către: Instituția Prefectului Județul Buzău**

**În atenția: Domnului Prefect Daniel-Marian ȚICLEA**

**Referitor la: Informare privind biodiversitatea şi situaţia ariilor naturale protejate din Judeţul Buzău**

**Informare privind biodiversitatea şi situaţia**

 **ariilor naturale protejate din Judeţul Buzău**

Agenția Națională pentru Arii Naturale Protejate (ANANP), este o instituție publică cu personalitate juridică, finanțată din venituri proprii și subvenții acordate de la bugetul de stat și funcționează în subordinea Ministerului Mediului, Apelor și Pădurilor.

 Agenția Națională pentru Arii Naturale Protejate a fost înființată în anul 2016, prin Legea nr. 95/2016 și funcționează în baza Hotărârii de Guvern nr. 997/2016.

Scopul ANANP este administrarea unitară și eficientă a ariilor naturale protejate și conservarea habitatelor naturale, a florei și faunei sălbatice, reglementate prin dispozițiile Ordonanței de urgență a Guvernului nr. 57/2007, privind regimul ariilor naturale protejate, a habitatelor naturale, a florei și faunei sălbatice, aprobată prin Legea nr. 49/2011, cu modificările și completările ulterioare.

Agenția Națională pentru Arii Naturale Protejate asigură cadrul necesar pentru managementul ariilor naturale protejate prin:

a) **structuri teritoriale ale Agenției Naționale pentru Arii Naturale Protejate**, fără personalitate juridică, organizate la nivel de direcție sau serviciu, cu rol de administrare a ariilor naturale protejate;

b) **structuri de administrare special constituite** aflate în relație contractuală, în coordonarea agenției.

În conformitate cu prevederile *Ordonanței de Urgență nr. 57/2007,* *privind regimul ariilor naturale protejate, conservarea habitatelor naturale, a florei şi faunei sălbatice*, ariile naturale protejate sunt definite ca fiind ,,*zone terestre și/sau acvatice, în care există specii de plante și animale sălbatice, elemente și formațiuni biogeografice, peisagistice, geologice, paleontologice, speologice sau de altă natură, cu valoare ecologică, științifică ori culturală deosebită, care prezintă un regim special de protecție și conservare, stabilit conform prevederilor legale’’*.

Rolul ariilor naturale protejate este de a asigura diversitatea biologică, prin conservarea habitatelor naturale, a florei şi a faunei sălbatice şi de a menţine sau restabili o conservare favorabilă habitatelor naturale și speciilor din flora și fauna sălbatică. Scopul rețelei Natura 2000 nu este acela de a crea așa-numite sanctuare care să excludă sistematic prezența oricărei activități umane. Prin conservarea unei zone și a unor specii nu se exclude desfășurarea unor activități noi sau tradiționale. Acestea necesită însă o evaluare amănunțită a consecințelor pe care le pot avea asupra habitatelor și speciilor din zonă. Rețeaua Natura 2000 nu este concepută pentru a promova protejarea naturii în dauna dezvoltării economice sau de altă natură. Astfel, în aceste zone se pot desfășura toate activitățile, dacă acestea sunt realizate într-un mod durabil și nu afectează speciile și habitatele de interes comunitar.

Pentru asigurarea măsurilor speciale de protecție și conservare în situ a bunurilor patrimoniului natural, se instituie un regim diferențiat de protecție, conservare și utilizare, potrivit următoarelor categorii de arii naturale protejate: de interes internaţional, naţional, comunitar (Siturile Natura 2000), judeţean/local.

România este una dintre țările cu cea mai mare biodiversitate din Europa. La ora actuală țara nostră deţine un număr de 1602 de arii naturale protejate, dintre care: 977 arii naturale protejate de interes național, 19 arii naturale protejate de interes internațional și 606 arii naturale protejate de interes comunitar - siturile Natura 2000.

Deoarece judeţul Buzău cuprinde armonios, într-o proporţie relativ egală, cele trei unităţi geografice (câmpie, deal, munte), patrimoniul natural este bogat şi diversificat, cuprinzând numeroase ecosistemele naturale şi seminaturale, unde în mare parte s-au instituit diferite regimuri de protecţie (monumente ale naturii, rezervaţii naturale de interes naţional şi judeţean, situri de importanţă comunitară).

Agenția Națională pentru Arii Naturale Protejate – Serviciul Teritorial Buzău, administrează un număr de 33 de arii naturale protejate, cu o suprafață totală de circa 52807 ha, reprezentând aproximativ 8,6 % din suprafaţa judeţului Buzău. Ariile naturale protejate situate în judeţul Buzău sunt constituite din 15 arii naturale protejate de interes naţional, (din care 10 rezervaţii naturale și 5 monumente ale naturii), 12 situri de importanţă comunitară (ROSCI) şi 6 arii de protecţie specială avifaunistică (ROSPA).

|  |
| --- |
| **Rezervaţii naturale** |
| 2261. (RONPA0278) Vulcanii Noroioși Pâclele Mari |
| 2262. (RONPA0279)Vulcanii Noroioși Pâclele Mici |
| 2265. (RONPA0282) Pădurea Crivineni |
| 2266. (RONPA0283) Pădurea Brădeanu |
| 2267. (RONPA0284) Platoul Meledic |
| 2268. (RONPA0285) Pădurea ,,Lacurile Bisoca’’ |
| 2269. (RONPA0286) Dealul cu Lilieci Cernătești |
| 2270. (RONPA0287) Pădurea cu tisă |
| 2271.(RONPA0288) Balta Albă |
| 2272. (RONPA0289) Balta Amara |

|  |
| --- |
| **Monumente ale naturii** |
| 2263. (RONPA0280) Sarea lui Buzău |
| 2264. (RONPA0281) Blocurile de calcar de la Bădila |
| 2273. (RONPA0290) Focul Viu - Lopătari |
| 2274. (RONPA0291) Piatra Albă ,,La Grunj’’ |
| 2275. (RONPA0292) Chihlimbarul de Buzău |

|  |
| --- |
| **Situri de importanţă comunitară** |
| ROSCI0005 Balta Albă-Amara-Jirlău-Lacul Sărat Câineni |
| ROSCI0009 Bisoca |
| ROSCI0057 Dealul Istrița |
| ROSCI0103 Lunca Buzăului |
| ROSCI0127 Muntioru Ursoaia |
| ROSCI0190 Penteleu |
| ROSCI0229 Siriu |
| ROSCI0199 Platoul Meledic |
| ROSCI0259 Valea Călmățuiului |
| ROSCI0272 Vulcanii Noroioși de la Pâclele Mari și Pâclele Mici |
| ROSCI0280 Buzăul Superior |
| ROSCI0404 Dealurile Racovițeni |

|  |
| --- |
| **Arii de protecţie specială avifaunistică** |
| ROSPA0004 Balta Albă - Amara - Jirlău |
| ROSPA0006 Balta Tătaru |
| ROSPA0112 Câmpia Gherghiței |
| ROSPA0141 Subcarpații Vrancei |
| ROSPA0145 Valea Călmățuiului |
| ROSPA0160 Lunca Buzăului |

 Pentru 8 arii naturale protejate din judeţul Buzău există Planuri de management aprobate, respectiv:

* Planul de management și Regulamentul sitului Natura 2000 ROSCI0272 Vulcanii Noroioşi de la Pâclele Mari şi Pâclele Mici şi al Rezervaţiilor Naturale Vulcanii Noroioşi Pâclele Mari, cod 2.261, şi Vulcanii Noroioşi Pâclele Mici, cod 2.262, aprobat prin Ordinul ministrului mediului, apelor şi pădurilor nr. 1353/2016;
* Planul de management și Regulamentul sitului Natura 2000 ROSCI0103 Lunca Buzăului, aprobat prin Ordinul ministrului mediului, apelor şi pădurilor nr. 1075/2016;
* Planul de management al sitului Natura 2000 ROSPA0141 Subcarpaţii Vrancei, aprobat prin Ordinul ministrului mediului, apelor și pădurilor nr. 946/2016;
* Planul de management și Regulamentul sitului Natura 2000 ROSCI0229 Siriu, aprobat prin Ordinul ministrului mediului, apelor și pădurilor nr. 209/2016;
* Planul de management și Regulamentul sitului Natura 2000 ROSCI0190 Penteleu, aprobat prin Ordinul ministrului mediului, apelor și pădurilor nr. 215/2016;
* Planul de management și Regulamentul sitului Natura 2000 ROSCI 0057 Dealul Istriţa, aprobat prin Ordinul ministrului mediului, apelor și pădurilor nr. 94/2016;
* Planul de management și Regulamentul sitului Natura 2000 ROSCI0199 Platoul Meledic şi al ariei naturale protejate Platoul Meledic, cod 2.267, aprobat prin Ordinul ministrului mediului, apelor și pădurilor nr. 208/2016;
* Planul de management și Regulamentul sitului Natura 2000 ROSPA0006 Balta Tătaru, aprobat prin Ordinul ministrului mediului, apelor și pădurilor nr. 1217/2016.

 Pentru 12 arii naturale protejate din județul Buzău au fost aprobate obiectivele de conservare specifice, necesare pentru menținerea și conservarea diversității biologice:

* Obiectivele de conservare specifice sitului Natura 2000 ROSCI0103 Lunca Buzăului, aprobate prin Decizia nr. 314 din 05.08.2020, privind aprobarea Normelor metodologice privind implementarea obiectivelor de conservare din Anexa la Ordinul nr. 1075/2016 privind aprobarea Planului de management și a Regulamentului sitului Natura 2000 ROSCI0103 Lunca Buzăului;
* Obiectivele de conservare specifice sitului Natura 2000 ROSCI0119 Platoul Meledic, aprobate prin Decizia nr. 530 din 05.11. 2020, privind aprobarea Normelor metodologice privind implementarea obiectivelor de conservare din Anexa la Ordinul nr. 208/2016 privind aprobarea Planului de management și a Regulamentului sitului Natura 2000 ROSCI0119 Platoul Meledic și al ariei naturale protejate Platoul Meledic, cod 2.267;
* Obiectivele de conservare specifice sitului Natura 2000 ROSCI0259 Valea Călmățuiului, aprobate prin Nota din 29.09.2020, privind aprobarea setului de măsuri speciale de protecție și conservare a diversității biologice, precum și conservarea habitatelor naturale, a florei și a faunei sălbatice, de siguranță a populației și investițiilor din ROSCI0259 Valea Călmățuiului;
* Obiectivele de conservare specifice sitului Natura 2000 ROSPA0004 Balta Albă-Amara-Jirlău, aprobate prin Nota din 29.09.2020, privind aprobarea setului de măsuri speciale de protecție și conservare a diversității biologice, precum și conservarea habitatelor naturale, a florei și a faunei sălbatice, de siguranță a populației și investițiilor din ROSPA0004 Balta Albă-Amara-Jirlău;
* Obiectivele de conservare specifice sitului Natura 2000 ROSPA0112 Câmpia Gherghiței, aprobate prin Nota din 21.08.2020, privind aprobarea setului de măsuri speciale de protecție și conservare a diversității biologice, precum și conservarea habitatelor naturale, a florei și a faunei sălbatice, de siguranță a populației și investițiilor din ROSPA0112 Câmpia Gherghiței;
* Obiectivele de conservare specifice sitului Natura 2000 ROSPA0141 Subcarpații Vrancei, aprobate prin Decizia nr. 531 din 05.11.2020, privind aprobarea Normelor metodologice privind implementarea obiectivelor de conservare din Anexa la Ordinul nr. 946/2016 privind aprobarea Planului de management al sitului Natura 2000 ROSPA0141 Subcarpații Vrancei;
* Obiectivele de conservare specifice sitului Natura 2000 ROSPA0145 Valea Călmățuiului, aprobate prin Nota din 29.09.2020, privind aprobarea setului de măsuri speciale de protecție și conservare a diversității biologice, precum și conservarea habitatelor naturale, a florei și a faunei sălbatice, de siguranță a populației și investițiilor din ROSPA0145 Valea Călmățuiului;
* Obiectivele de conservare specifice sitului Natura 2000 ROSPA0160 Lunca Buzăului, aprobate prin Nota din 05.08.2020, privind aprobarea setului de măsuri speciale de protecție și conservare a diversității biologice, precum și conservarea habitatelor naturale, a florei și a faunei sălbatice, de siguranță a populației și investițiilor din ROSPA0160 Lunca Buzăului.
* Obiectivele de conservare specifice sitului Natura 2000 ROSCI0190 Penteleu, aprobate prin Decizia nr. 496 din 06.10.2021, privind aprobarea Normelor metodologice privind implementarea obiectivelor de conservare din Anexa la Ordinul nr. 215/2016 privind aprobarea Planului de management și a Regulamentului sitului Natura 2000 ROSCI0190 Penteleu;
* Obiectivele de conservare specifice sitului Natura 2000 ROSCI0229 Siriu, aprobate prin Decizia nr. 576 din 03.11.2021, privind aprobarea Normelor metodologice privind implementarea obiectivelor de conservare din Anexa la Ordinul nr. 209/2016 privind aprobarea Planului de management și a Regulamentului sitului Natura 2000 ROSCI0229 Siriu;
* Obiectivele de conservare specifice sitului Natura 2000 ROSCI0272 Vulcanii Noroioşi de la Pâclele Mari şi Pâclele Mici, aprobate prin Decizia nr. 540 din 26.10.2021, privind aprobarea Normelor metodologice privind implementarea obiectivelor de conservare din Anexa la Ordinul nr. 1353/2016 privind aprobarea Planului de management și a Regulamentului sitului Natura 2000 ROSCI0272 Vulcanii Noroioşi de la Pâclele Mari şi Pâclele Mici și al Rezervaţiilor Naturale Vulcanii Noroioşi Pâclele Mari, cod 2.261, şi Vulcanii Noroioşi Pâclele Mici, cod 2.262;
* Obiectivele de conservare specifice sitului Natura 2000 ROSCI0404 Dealurile Racovițeni, aprobate prin Nota din 12.10.2020, privind aprobarea setului de măsuri speciale de protecție și conservare a diversității biologice, precum și conservarea habitatelor naturale, a florei și a faunei sălbatice, de siguranță a populației și investițiilor din ROSCI0404 Dealurile Racovițeni;

Ariile naturale protejate ROSPA0112 Câmpia Gherghiței şi ROSCI0005 Balta Albă-Amara-Jirlău-Lacul Sărat Câineni, respectiv ROSPA0004 Balta Albă-Amara-Jirlău, au planurile de management și regulamentele în curs de aprobare.

Respectarea planurilor de management și a regulamentelor este obligatorie pentru administratorii ariilor naturale protejate, pentru autoritățile care reglementează activități pe teritoriul ariilor naturale protejate, precum și pentru persoanele fizice și juridice care dețin sau care administrează terenuri și alte bunuri și/sau care desfășoară activități în perimetrul și în vecinătatea ariilor naturale protejate.

Județul Buzău este cunoscut în primul rând datorită fenomenelor geologice cunoscute sub denumirea de ”Vulcanii Noroioși” din cele 2 Rezervații Naturale ,,Vulcanii Noroioși Pâclele Mari”, cod 2.261 și ,,Vulcanii Noroioși Pâclele Mici”, cod 2.262, incluse în cadrul sitului natural Natura 2000 ROSCI 0272 Vulcanii Noroioși de la Pâclele Mari și Pâclele Mici.

**Rezervaţiile Naturale Vulcanii Noroioşi Pâclele Mari, cod 2.261, şi Vulcanii Noroioşi Pâclele Mici**, cod 2.262, au fost desemnate prin Legea nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate, pentru conservarea fenomenelor geologice cunoscute sub denumirea de - vulcani noroioşi - şi protejarea habitatului natural unicat la nivel naţional ,,Comunităţi vest-pontice cu Nitraria schoberi şi Artemisia santonicum“.

 Aria naturală protejată **ROSCI0272 Vulcanii Noroioşi de la Pâclele Mari şi Pâclele Mici**, este situat în regiunea biogeografică continentală şi a fost desemnat pentru conservarea unor habitate naturale şi specii sălbatice de interes comunitar.

Aria naturală protejată **ROSCI0103** **Lunca Buzăului** a fost desemnată sit Natura 2000 în vederea protejării şi conservării a 5 tipuri de habitate, speciei de mamifere *Spermophilus citellus* – popândăul, a trei specii de amfibieni, speciei de reptile *Emys orbicularis*, a patru specii de peşti, speciei de nevertebrate *Cerambyx cerdo* şi a două specii de plante.

**Focul Viu de la Lopătari cod**  2.273 (RONPA0290), reprezintă o arie naturală protejată de interes naţional ce corespunde categoriei a III-a IUCN (monument al naturii). A fost desemnat prin Legea nr. 5/2000 privind aprobarea Planului de amenajare a teritoriului naţional. Focul Viu este un fenomen natural datorat emanației de gaze naturale care ies la suprafață prin fisurile scoarței terestre formând flăcări ce ard.

Aria de protecţie specială avifaunistică **ROSPA0004 Balta Albă-Amara-Jirlău,** reprezintă o importantă zonă de hrănire şi odihnă pentru efectivele de Branta ruficollis (Gâsca cu gât roșu), care apar în această zonă în perioada de migraţie pe timpul iernii. Situl este important şi pentru populaţiile cuibăritoare ale următoarelor specii: Botaurus stellaris (Buhaiul de baltă), Ardea purpurea (Stârc roșu), Aytya nyroca (Rața roșie),ş.a. Din punct de vedere administrativ, situl se află pe raza judeţelor Buzău (circa 40%) şi Brăila (circa 60%).

Importanţa sitului de importanță comunitară **ROSCI0005 Balta Albă-Amara-Jirlău-Lacul Sărat Câineni** este dată de valoarea naturală a celor 3 tipuri de habitate enumerate în anexa I la Directiva 92/43/CEE și a celor 8 specii enumerate în anexa II la Directiva 92/43/CEE.

Situl de importanţă comunitară **ROSCI0229 Siriu** are o suprafaţă de circa 6230 ha și este localizat în nordul judeţului Buzău, ocupând 7% din teritoriul comunei Chiojdu şi 22% din teritoriul comunei Siriu. Printre habitatele naturale prezente în sit se enumeră: 9110 Păduri de fag de tip Luzulo-Fagetum , 9130 Păduri de fag de tip Asperulo-Fagetum, 91V0 Păduri dacice de fag, 9410 Păduri acidofile de molid, 4060 Tufărişuri alpine şi boreale, 7110\* Turbării active,  ş.a.

Flora de interes conservativ este reprezentată de socul negru (Sambucus nigra), zmeurul (Rubus fruticosus), cătina (Hippophae rhamnoides) iar fauna este reprezentată de urs (Ursus actors), lup (Canis lupus), râs (Lynx lynx), ş.a.

Situat pe raza comunei Gura Teghii, situl de importanţă comunitară **ROSCI0190 Penteleu** se întinde pe o suprafaţă de 11268 ha. **ROSCI0190 Penteleu** este situat în regiunea biogeografică alpină şi a fost desemnat pentru conservarea următoarelor tipuri de habitate naturale: 4060 Tufărişuri alpine şi boreale, 9110 Păduri de fag de tip Luzulo-Fagetum, 91E0\* Păduri aluviale cu Alnus glutinosa şi Fraxinus excelsior-Alno-Padion, Alnion incanae, Salicion albae, ş.a; Printre specii sălbatice de interes comunitar se enumeră: ursul (Ursus actors), lupul (Canis lupus), râsul (Lynx lynx), tritonul cu creastă (Triturus cristatus), moioaga sau mreana vânătă (Barbus meridionalis), ş.a.

Situl Natura 2000 **ROSCI0057 Dealul Istriţa** urmăreşte protecţia şi conservarea unei specii de mamifere, respectiv popândăul–Spermophilus citellus, a trei specii de nevertebrate: fluturaşul purpuriu – Lycaena dispar, albiliţa mică – Leptidea morsei şi rădaşca – Lucanus cervus şi a două habitate de importanţă comunitară: 62C0\* Stepe ponto-sarmatice şi 40C0\* Tufărişuri de foioase ponto-sarmatice.

În data de 13 aprilie 2022, **Ținutul Buzăului (Buzău Land),** a fost desemnat **Geoparc Global UNESCO**, fiind recunoscut drept teritoriu cu valori naturale și culturale de importanță internațională. **Ținutul Buzăului** devine astfel al doilea geoparc din țară inclus în Rețeaua Globală a Geoparcurilor, după **Țara Hațegului**, în care sunt incluse și ariile naturale protejate din județul Buzău, precum: **Vulcanii Noroioși, Focul Viu de la Lopătari, Chihlimbarul de Buzău, Platoul Meledic, Blocurile de Calcar de la Bădila, Piatra Albă de la Grunj.**

Statutul de **Geoparc Global UNESCO** atestă teritoriul respectiv ca fiind o zonă în care se depun eforturi considerabile pentru dezvoltarea educațională, economică și socioculturală a comunităților. Această dezvoltare are loc în consens cu protejarea și dezvoltarea mediului înconjurător. Principalii piloni ai acestui proces sunt: mediul, economia și societatea.

 Serviciul Teritorial Buzău al Agenţiei Naţionale pentru Arii Naturale Protejate şi-a început activitatea începând cu data de 25.04.2019. În conformitate cu prevederile legale, scopul ANANP – ST Buzău este administrarea unitară a ariilor naturale protejate de pe raza judeţului Buzău.

În anul 2021 au fost emise 56 avize pentru planuri/programe/proiecte/activități și au fost transmise 45 puncte de vedere către APM Buzău, iar în anul 2022, până în prezent au fost emise 24 avize pentru planuri/programe/proiecte/activități şi au fost transmise 18 puncte de vedere către APM Buzău.

În anul 2021 au fost emise 35 de condiții specifice care trebuiesc respectate la punerea în valoare/exploatarea parchetelor, iar în anul 2022, până în prezent, au fost emise 20 condiții specifice.

În decursul anul 2021, angajații din cadrul Serviciului Teritorial Buzău au efectuat 28 verificări de amplasament și 10 monitorizări. De asemenea s-au efectuat 8 instruiri on-line pentru întărirea capacității instituționale în domeniul ariilor naturale protejate.

 *Cu stimă,*

**p. Șef Serviciu,**

**ing. Dobre BRATU**